Document ID: 32002R2354

Kommissionens forordning (EF) nr. 2354/2002
af 20. december 2002
om fastsættelse af referencepriser for visse fiskerivarer for fangståret 2002
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 29, stk. 1 og 5, og
ud fra følgende betragtninger:
(1) Ifølge forordning (EF) nr. 104/2000 kan der hvert år pr. varekategori fastsættes referencepriser gældende for hele EF for de varer, som den fælles toldtarifs satser er suspenderet for, jf. artikel 28, stk. 1, i samme forordning. Samme mulighed gælder for varer, som efter en toldnedsættelsesordning, der er konsolideret i WTO, eller en anden præferenceordning skal overholde en referencepris.
(2) Referenceprisen for varerne i afsnit A og B i bilag I til forordning (EF) nr. 104/2000 er lig med tilbagetagelsesprisen fastsat efter artikel 20, stk. 1, i samme forordning.
(3) EF-tilbagetagelsesprisen for de pågældende varer blev for fangståret 2003 fastsat ved Kommissionens forordning (EF) nr. 2352/2002(2).
(4) Referenceprisen for andre varer end varerne i bilag I og II til forordning (EF) nr. 104/2000 fastsættes bl.a. på grundlag af det vejede gennemsnit af den toldværdi, der er konstateret på importmarkederne eller i importhavnene i medlemsstaterne i de sidste tre år før referenceprisens fastsættelse.
(5) Det er ikke nødvendigt at fastsætte referencepriser for alle arter, som er omfattet af kriterierne i artikel 29, stk. 1, i forordning (EF) nr. 104/2000, navnlig ikke for de arter, hvoraf der kun importeres små mængder fra tredjelande.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
For fangståret 2003 fastsættes referencepriserne for fiskerivarer, jf. artikel 29 i forordning (EF) nr. 104/2000, som angivet i bilaget.
Artikel 2
Denne forordning træder i kraft den 1. januar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. december 2002.

Labels: 2
6